tomron87/hebrew-wikipedia-sentences-corpus huggingface dataset:
בשנת 1952, במשרד הביטחון התאילנדי החלו לחשוב על ארגון צוותי קומנדו ימי.
נציגים תאילנדיים נפגשו עם קצינים מצבא ארצות הברית, במטרה לתאם פעילות אימונים משותפת.
התוכנית בוטלה לבסוף מכיוון שלא נמצאו מדריכים אמריקאיים מתאימים.
היחידה הוקמה בפועל רק בשנת 1956, בהשראת אריות הים של ארצות הברית ובסיוע אמריקאי נלהב.
היחידה כוללת 144 אנשים, המחולקים לשתי מחלקות נפרדות, הראשונה עוסקת בלחימה בים באוויר וביבשה, והשנייה עוסקת באיסוף מודיעין ובפעולות חשאיות מיוחדות.
מרבית הנשק של היחידה נקנה מגרמניה וארצות הברית, ואנשיה פועלים בשיתוף פעולה עם ה-CIA האמריקאי במסגרת המלחמה העולמית בטרור.
נכון להיום צוותים של היחידה פועלים במפרץ עדן נגד שודדי ים סומלים וייתכן שגם בפיליפינים.
חיילי היחידה השתתפו בחילוץ הנערים מהמערה בתאילנד בשנת 2018.
יחידת הבט (ראשי תיבות: "הדרכה באמצעות טכנולוגיה") היא יחידה העוסקת בפתרונות למידה של פיקוד ההכשרות והאימונים.
כוח האדם ביחידה מורכב מחיילים, מאזרחים עובדי צה"ל ומאזרחים.
היחידה ממוקמת בבסיס צריפין (מחנה ידין).
יחידת הבט הוקמה בשנת 2000, לאחר איחוד של מדור הדב"ם (הדרכה באמצעות מחשב) ויחידת ההסרטה של זרוע היבשה.
תחילה מוקמה היחידה באחד מהבסיסים במחנות גלילות ובשנת 2001 עברה לצריפין (מחנה ידין).
הייעוד של יחידת הבט הוא טיוב איכות ההדרכה בצה"ל, באמצעות פיתוח אמצעי הדרכה מתוקשבים, מבוססי טכנולוגיה.
היחידה מפתחת הדרכה בתחומי האימונים, ההכשרות, קליטת אמצעי לחימה, השתלמויות, למידה מבצעית ושחזור אירועי בטיחות, בהתאם לנדרש ביחידות זרוע היבשה וביחידות נוספות.
בנוסף, משמשת היחידה סמכות מקצועית להכשרת מפיקי וידאו צבאיים.
היחידה מפתחת את המוצרים על פי מודל ADDIE, המורכב מחמישה שלבים: ניתוח ואפיון הבעיה, תכנון הפתרון, פיתוח תסריט, יישום והערכה.
היחידה פועלת בארבעה תחומים כאשר בראש כל תחום עומד ראש תחום האחראי על ניהול, שליטה ובקרת איכות:
תחום פיתוח הדרכה וניהול פרויקטים: מורכב ממפתחי הדרכה שתפקידם לנתח ולאפיין את הצרכים ההדרכתיים, לנהל את צוות הפיתוח ולבצע בקרה על התהליך השלם של פיתוח המוצר.
תחום מולטימדיה ועיצוב: מורכב ממעצבים גרפיים שתפקידם לעצב את מוצרי ההדרכה באמצעים גרפיים שונים כולל אנימציות.
תחום תכנות: מורכב מכותבות לומדה, שתפקידן לכתוב קוד תכנותי למוצרי הדרכה מבוססי פלאש, תלת מימד, ולבצע בקרת איכות למוצרים.
תחום וידאו: מורכב מצלמים, ממפיקים, מתסריטאים, מעורכי וידאו וממעצבים גרפיים שתפקידם להפיק, לכתוב, לצלם, לערוך ולעצב סרטי הדרכה.
יחידת דיה או יחידת אֲתַ"ר (ראשי תיבות של איסוף תקיפה רשתית) הייתה יחידה מובחרת תחת חיל התותחנים שעסקה באיסוף מודיעין והפעלת אש ברמה האוגדתית.
היחידה תקשרה עם סוללות ארטילריות, מטוסי ומסוקי קרב, מרגמות, טנקים, נשק מונחה, תצפיות ועוד.
צוותי קרקע (פלוגות דיה) – בעלי אמצעי תצפית וחישה.
צוותי אוויר (פלוגות רוכב שמיים – רוכ"ש) – בעלי כטב"ם טקטי, וסוללות איכון (מכ"םים).
בתחילת שנת 2020 נסגרה היחידה ופעילות יחידת רוכב שמיים נמשכה באופן עצמאי.
המחזור הראשון של היחידה גויס באוגוסט 2018, לאחר בעיות לוגיסטיות ובעיות אחרות.
חצי מהחיילים הועברו לגדוד 869 בחיל האיסוף הקרבי והחצי השני המשיך למסלול ולאחר מכן לפיקוד.
המחזור השני גויס רק במרץ 2019 וכלל שני צוותים שהגיעו ליחידה המבצעית בגזרה הצפונית.
מחזור זה הוא בעצם המחזור המבצעי הראשון.
בכך נחנכה היחידה כיחידה מבצעית, אך לא במלואה.
ממחזור גיוס זה הגיוס ליחידה נעשה סדיר.
מחזור אוגוסט 19 כלל שני צוותי דיה וצוות רוכ"ש אחד.
ממחזור נובמבר 2019 גויס בכל מחזור צוות אחד.
במרץ 2020 הוחלט על סגירת היחידה במתכונתה וזאת לאחר שהועלו שאלות אודות הרלוונטיות המבצעית של היחידה.
במסגרת ההחלטה, פעולת יחידת רוכב שמיים תימשך כמו לפני הקמת יחידת האת"ר ואילו פעולת צוותי הקרקע המוכשרים הועברה ליחידת מודיעין מטרות 869.
עם הגיוס לחיל התותחנים, החיילים עוברו גיבוש בן שלושה ימים כדי להגיע ליחידות המיוחדות ובראשן יחידת האת"ר.
אלו שנבחרו בגיבוש להגיע ליחידה הגיעו לפלוגת ההכשרה במחנה שבטה וחולקו לצוותי דיה.
הטירונות נמשכת כ־4 חודשים ובסופה החייל הוכשר לרובאי 05.
האימון מתקדם נמשך כ-4 חודשים נוספים ובסופו החייל הוכשר לרובאי רובאי 07.
צוותי דיה עברו את ההכשרה שלהם במסגרת בית הספר לאת"ר באגד 425 במחנה שבטה, שכללה אימוני לוחמת סבך, לוחמה בשטח בנוי ושטח פתוח, ניווטים, הסמכה בתפעול אמצעי הלחימה של היחידה, הסוואה, תצפית ועוד.
לאחר האימון המתקדם באגד 425 התקיים אימון מיוחד בבסיסי היחידה שאורכו אורך כחודשיים נוספים ובו הלוחמים התמקצעו במקצועות הייחודים להם.
יחידת גרום (מילולית: "רעם") היא יחידת כוחות מיוחדים משטרתית ברוסיה, שנועדה לסייע בביצוע מבצעי אכיפה ומלחמה בסחר בסמים.
היחידה שהוקמה בשנת 1979 כיחידת השתלטות ללוחמה בטרור של הק.ג.ב., הוכפפה בהמשך למשטרת המס הרוסית ללכידת עברייני מס.
מאז 2003 פועלת כיחידה למלחמה בסמים לא חוקיים, תחילה כחלק משירות הפדרלי לשליטה בסמים, אך מאז 1 בינואר 2017 מהווה חלק ממשרד הפנים הרוסי.
מאז 2016, לאחר שיחידת SOBR ואומו"ן הועברו לידי המשמר הלאומי, יחידת גרום הפכה ליחידה ההשתלטות המרכזית של משטרת הפדרציה הרוסית.
הקבוצה המיוחדת "גרום" של הק.ג.ב של ברית המועצות הוקמה בחורף 1979. אנשי הצוות אוישו מתוך לוחמי יחידת A (הכוחות המיוחדים למלחמה בטרור "אלפא") של המינהל השביעי של הק.ג.ב.
הקבוצה נשלחה לאפגניסטן להשתתף במבצע סערה 333. במהלך המבצע נהרגו שני לוחמים מהקבוצה - ד.
בשנת 2003 הוקם השירות הפדרלי לשליטה בסמים והיחידה שפעלה כגוף של משטרת המס הרוסית הוכפפה למינהל האבטחה ומטרות מיוחדות של הארגון ונוסד על בסיס המינהל להגנה פיזית של משטרת המס.
בשנת 2012 אורגנו הכוחות המשותפים לתגובה מהירה במסגרת ארגון האמנה לביטחון משותף.
לאחר פירוק השירות הפדרלי לשליטה בסמים, יחידת "גרום" הועברה לאחריות משרד הפנים ב-1 בינואר 2017. מאז ה-1 בינואר 2017 היחידה פועלת במסגרת המינהל הראשי לשליטה בסמים (GUNK) וממשיכה לאכוף מבצעים ללוחמה בסחר בסמים לא חוקיים.
במסגרת המנהלה הראשית במוסקבה משרתים ביחידה 65 איש.
היחידה פועלת כיחידת עלית ללוחמה בסמים ומסתייעת ביחידות משטרתיות אחרות לביצוע משימות.
יחידת אלפא, רשמית "הגדוד המשטרתי המיוחד" (לטבית: Valsts policijas Speciālo uzdevumu bataljons „SUB") היא יחידה מיוחדת של משטרת המדינה של לטביה.
נוסדה בשנת 2006. בשנת 2011, לאחר תקרית ביקבפילס הושעתה הנהגת "אלפא".
המשימה העיקרית של אלפא היא להבטיח את הסדר הציבורי.
מאז הקמתה בשנת 2011, עובדי הכוחות המיוחדים של אלפא חרגו מסמכותם ב-41 מקרים.
במהלך מהומות ב-13 בינואר 2009, לוחם אלפא ירה בעיניו של המפגין אדגר גורבן עם כדור גומי.
בשנת 2011 השתתפו שני לוחמי החוליה המיוחדת של אלפא בשוד אולם ההימורים "הפניקס" ביקפילס, תוך רצח שוטר.
מידע על ההכאה, על פי החשד, על ידי עובדי אלפא בשנת 2010 בקרב מתבגרים בדאוגאפילס וריגה (המשטרה אישרה כי הליך פלילי נפתח במקרה של שימוש לרעה בסמכות, אך לא אישרה כי החשודים היו מיחידת אלפא).
היחידה השתתפה בפיזור עצרת בבאוסקה.
בשנים 2008–2010 לשכת משטרת המדינה לביטחון פנים סירבה 59 פעמים לפתוח בהליכים פליליים בנוגע לפעילותם של לוחמי אלפא.
יחידת הבילוש הייתה שירות משטרתי במשרד הפנים של האימפריה הרוסית בתקופה שבין 1866 ל-1917, שתפקידה היה לפתור פשעים נפוצים, לערוך חקירה לגביהם ולאתר עבריינים ונעדרים והייתה כפופה למחלקת המשטרה של האימפריה הרוסית.
כונתה בשם משטרת בילוש, משטרת החקירות הפליליות ומחלקת בילוש ופעלה בצמוד למדור המיוחד של מחלקת המשטרה.
פעילות יחידת הבילוש החלה עוד בזמן רוסיה הצארית אך הפכה גוף ממוסד בזמן פיוטר הגדול, שהקים כוח משטרה סדירה ובה רשת חוקרים והוטל עליהם לבצע "חיפושים סודיים" ולנהל "עניינים שקטים".
גופים מיוחדים של חקירה פלילית נוצרו בפטרבורג בשנת 1729, במוסקבה - בשנת 1730. בפטרבורג הגוף ביצע חיפוש אחר רכוש גנוב, לכידת גנבים ושודדים וערך חקירה בתיקי גניבה, שוד ורצח.
בשנת 1746 התארגנה מחלקת חיפוש מיוחדת בלשכת מפקד משטרת סנקט פטרבורג והוטל עליה לחקור גנבים ושודדים שנעצרו בבירה ובפרובינציה.
בשנת 1756 הוציא הסנאט המושל צו "אודות קביעת הבלשים העיקריים לחיפוש והשמדת גנבים ושודדים ונמלטים" תוך פירוט ההוראות על זכויותיהם וחובותיהם של בלשים אלה.
בנובמבר 1775 חתמה יקתרינה השנייה על צו להקמת מוסדות לשליטה במחוזות.
על בסיס מסמך זה, במחוזות, תפקידי החקירה הפלילית הוטלו על בתי המשפט של זמסטבו ובראשם עמד מפקד משטרת זמסטבו.
בערים, תפקידים דומים בוצעו על ידי משטרת העיר בראשות ראש העיר עצמו.
בשנת 1782, אורגנו גופים כאלה בערים אחרות באימפריה וחלק מתפקידי החקירה הפלילית הועברו אליהם.
רפורמות משמעותיות בתחום החקירה הפלילית התרחשו בראשית המאה ה-19 (בעיקר עם הקמת משרד הפנים בשנת 1802) ובמיוחד בשנות 1860. בשנת 1860 הוסרו לחלוטין מהמשטרה תפקידי שיפוט ובמידה רבה, ענייני החקירות.
הדבר היחיד שנותר ביכולתה של המשטרה היה לערוך חקירה בתיקים פליליים.
חקירה וחיפוש אחר עבריינים במחוזות הופקדו בידי השוטרים, בעוד בערים - משימות אלה היו בסמכויות הפקידים העירוניים.
בשנת 1864 אומצה אמנת ההליך הפלילי (Устав уголовного судопроизводства) המסדירה את נורמות החקירה הפלילית.
בה נכתב כי המשטרה, בעת ביצוע חקירה, "אוספת את כל המידע הדרוש לה באמצעות חיפושים, בירורים מילוליים ומעקב סמוי".
לראשונה במשטרה הרוסית, נוצרו בפטרבורג יחידות מיוחדות לפתרון פשעים וניהול חקירות, שם הוקמה בשנת 1866 משטרת בילוש בלשכת מפקד המשטרה.
לפני כן, תפקידי בילוש בוצעו על ידי חוקרים פליליים והמשטרה כולה בצורה בה התקיימה באותה תקופה.
בתחילה צוות החקירה הפלילית בסנקט פטרבורג היה קטן: המחלקה כללה, בנוסף לראש המחלקה ועוזרו, 4 פקידים למשימות מיוחדות, 12 משגיחי משטרה (בלשים) ו-20 בלשים אזרחיים (עובדים בדרגות אזרחיות שגויסו למשטרה).
בשנת 1881 הוקמה יחידת הבילוש במשטרת מוסקבה.
לאחר מכן נוצרו מחלקות בילוש בוורשה, קייב, טיפליס, באקו, ריגה, אודסה, רוסטוב על הדון, לודז'.
ב-6 ביולי 1908 אימצה הדומה הממלכתית של האימפריה הרוסית את החוק "אודות ארגון יחידות הבלשים".
לפיו, פעילות חיפוש מבצעי הפכה לתפקיד עצמאי של רשויות אכיפת החוק במדינה.
ב-10 באוגוסט 1910 הוציא משרד הפנים הוראות לחברי מחלקות הבילוש ועל בסיס מסמכים אלה נוצר מבנה יחידות הבלשים והן כללו לשכות רישום, שהייתה אחראית לאיסוף תצלומים ותיעוד, יחידות מעצר, יחידות סיור סדירות ויחידות לטיפול בגניבות והשבת רכוש.
המשטרה הקיסרית פוזרה ב-11 במרץ 1917 ואיתה גם יחידת הבילוש.
תחת משרד המשפטים, הוקמה הלשכה לחקירה פלילית שכללה את מחלקות הבילוש לשעבר.
גופים אלה פעלו עד להיווצרות מנגנון הבילוש כחלק מנ.ק.ו.ד.
על יחידות הבילוש הופקדו המשימות לנהל חקירה אודות פשעים שבוצעו, איסוף ראיות, חיפוש אנשים המעורבים בביצוע הפשע שנחקר, ביצוע עבודות סמויות בסביבה פלילית.
בנוסף, על יחידת החקירה הפלילית הופקדו החובות לשמור על כל מיני רשומות - תיקי סימוכין מבצעיים, תיקי טביעות אצבע ותיקים אחרים.
מבחינה מבנית, גופי החקירה הפלילית היו כפופים למחלקת המשטרה במשרד לענייני פנים של האימפריה הרוסית והן היו חלק מתחנות המשטרה.
פרטי העבודה בחקירה פלילית הציבו דרישות גבוהות כלפי כל בלש.
על מנת לחנך ולהכשיר אנשי צוות, באוקטובר 1903 נפתח בית הספר לשוטרים הראשון באימפריה הרוסית שפעל בעיר וילנה.
יחידת ארגוני הנשים של חזבאללה היא יחידה מרכזית בתוך ארגון הטרור חזבאללה הכפופה למועצה המבצעת של חזבאללה.
היחידה הוקמה במטרה להטמיע את ערכי הדת השיעית בקרב הנשים, ולכן היא נושאת בחשיבות מיוחדת בהקשר של שימור ההגמוניה והתמיכה בחזבאללה.
היחידה מתמקדת בגידול דור צעיר חדור בערכי חזבאללה, באמצעות חינוך ואינדוקטרינציה של הנשים, המתבצעת בפורומים שונים כמו קורסים, סדנאות ושיעורים.
מאז הקמתה, יחידת "ארגוני הנשים" מפתחת פעילות אינטנסיבית בקרב האוכלוסייה השיעית בלבנון, תוך שהיא נתמכת על ידי משמרות המהפכה.
היחידה נותנת מענה לצורכי התושבים בכל תחומי החיים, במקביל לפעילות האזרחית והצבאית של חזבאללה.
כחלק משירותי הרווחה של חזבאללה, היחידה עוסקת בתחומים שונים כגון בריאות, תרבות, חינוך, ועוד לבני העדה השיעית.
מאז הקמתו של חזבאללה בשנות ה-80, הארגון קיבל תמיכה רבה מאיראן, תוך שהוא מקדם את האידאולוגיה השיעית ואת רעיון המהפכה האסלאמית.
חזבאללה שאף להטמיע את העקרונות הללו בקרב האוכלוסייה השיעית בלבנון, תוך ניצול ההזנחה המסורתית של העדה השיעית על ידי הממשל הלבנוני וההזדמנות שנוצרה מחולשת הממשל.
יחידת "ארגוני הנשים" הוקמה בשנת 1991 על-ידי חאג'ה עפאף אלחכים, הקמת היחידה משקפת את ההבנה של הארגון בחשיבות ההשקעה בחינוך ובהכשרה של נשים, כחלק ממאמץ כולל לשימור ולחיזוק האידאולוגיה השיעית והאיראנית בחברה הלבנונית.
היחידה הוקמה כחלק מתוכנית רחבה יותר של חזבאללה לבניית "מדינה בתוך מדינה" בלבנון, המספקת לתושבים שירותים בתחומי החינוך, הבריאות, הרווחה, התרבות, ועוד.
הצורך להטמיע את תפיסת העולם האיראנית בקרב הנשים נתפס כחלק בלתי נפרד מהמאבק להשגת שלטון והשפעה בלבנון.
חזבאללה ראה בנשים שותפות חשובות למימוש המטרות הללו, ולכן החליט להקים יחידה מיוחדת שתתמקד בחינוך ובהכשרתן.
במרכז פעילותה של יחידת "ארגוני הנשים", עומד המטרה להכשיר ולהכין את הנשים לתפקידים מרכזיים בתוך המבנה החברתי-פוליטי של חזבאללה והחברה הלבנונית בכלל.
היחידה מספקת לנשים כלים לגידול דור העתיד של המוסד, תוך שהיא משלבת בין הכשרה דתית להכשרות חברתיות ופוליטיות.
היחידה מדגישה את חשיבות תפקיד האישה בחברה ובמאבק נגד ישראל, תוך כדי שהיא מקדמת תפיסה של חברת "התנגדות" המבוססת על האידאולוגיה של המהפכה האסלאמית.
במסגרת זו, היחידה גם מקיימת פעילויות שונות המיועדות לחיזוק הזהות הדתית והלאומית של הנשים והילדים בלבנון.
יחידת "ארגוני הנשים" של חזבאללה מבצעת מגוון רחב של פעילויות, המטרה שלהן לחזק את הקהילה השיעית בלבנון, להטמיע את עקרונות הארגון ולקדם את המטרות האידאולוגיות והחברתיות שלו.
חינוך והכשרה: היחידה מפעילה תוכניות חינוך והכשרה לנשים ולילדים המכינות אותם להיות מובילים חברתיים ודתיים בעתיד.
זה כולל לימודי קוראן, ערכים איסלאמיים ושיעיים, והכשרה פוליטית שמכינה אותם לתפקידים פעילים בחברה.
תמיכה בלוחמים: נשות היחידה מעניקות תמיכה ללוחמי חזבאללה ולמשפחותיהם, דרך פעילויות רווחה, חינוך וסיוע כלכלי.
פעילות זו נועדה לחזק את הקהילה השיעית ולשמר את רוח הלחימה וההתנגדות.
סיוע חברתי ורווחה: היחידה פועלת לסייע לנזקקים בקהילה כולל תוכניות האכלה, סיוע כלכלי ותמיכה בבריאות.
הפעילות החברתית מדגישה את ההתחייבות של חזבאללה לשירות את הקהילה השיעית.
הסברה ותקשורת: נשות היחידה מעורבות במאמצי ההסברה והתקשורת של חזבאללה כולל הפצת חומרים, הרצאות וסדנאות שמטרתן להגביר את המודעות לעקרונות הארגון ולתמוך במאבקו.
פעילות תרבותית: היחידה אחראית גם לארגון אירועים תרבותיים כגון חגיגות דתיות וזיכרון ללוחמים אשר מחזקים את הקשר בין הקהילה לארגון ומקדמים את הזהות השיעית והלאומית.
ניהול משברים: היחידה גם משתתפת במאמצי ניהול משברים כולל פעולות סיוע בזמן מלחמות וחירום תוך שמירה על הקשר עם הקהילה והסיוע לשמירה על יציבותה.
פעילות היחידה מתחילה מגיל צעיר כאשר ילדות בגיל 4–5 מצטרפות לצופי האמאם אלמהדי במסגרת שבטי הבנות.
התכנית מכוונת להכנת הילדות לגיל המצוות בו תידרשנה לעטות חג'אב, לצום ולהתפלל.
בטקס המצווה מעניקים לכל נערה ספר קוראן ובגד לתפילה או כיסוי ראש.
לאחר גיל המצוות, השיעורים מתרכזים בהכנת הנערות לחיים כנשים בחברה, תוך דגש על תפקידן כבנות, אחיות, רעיות ואמהות.
פוקוס מיוחד נתון להכנתן לקראת הנישואין ובמיוחד לנישואין עם פעילי חזבאללה.
תוך מתן דגש על חינוך הילדים על פי הערכים הרלוונטיים לארגון.
הפעילות ממוקדת בהענקת "ראש שקט" ללוחם על ידי יצירת ביטחון שאם ייהרג בקרב אשתו ומשפחתו לא יתפרקו וימשיכו לחיות על פי הערכים האידאולוגיים של חזבאללה.
בנוסף מבצעת פעילות נרחבת במסגרת ועדות השכונות כאשר לכל שכונה מונתה אחראית המכירה היטב את התושבות ומספקת תמיכה וסיוע באירועים שונים.
היחידה מקיימת טקסים, טיולים, כינוסי אבל, סדנאות ומבצעי התרמה, בהם משתתפות בעיקר נשים והפעילות מתקיימת ללא עירוב גברים, אלא במקרי הצורך בלבד.
הפעילות כוללת גם אירועים לזכר לוחמים ומנהיגים של הארגון.
פעילות היחידה מתקיימת לאורך כל השנה, ומיועדת לקהלים שונים בחברה הלבנונית, כולל משפחות לוחמים, ילדים והדור הצעיר, תוך שהיא ממוקדת בעיקר בדרום לבנון ובבירה.
ארגוני נשים מקבילים במיליציות השיעיות בעולם הערבי
איראן יצאה בניסיון לייצא את תפיסת ה"ארגוני הנשים" של חזבאללה למספר מיליציות שהיא תומכת בהן ברחבי העולם הערבי.
כחלק מהמאמץ הזה, נוצרו גופים מקבילים במיליציות האיראניות בעיראק, תימן ורצועת עזה, עם דפוסי פעילות דומים לאלו של חזבאללה והם משמשים כמקור השראה לפעילותם.
בעיראק קיימים מספר ארגונים כגון מיליציית "עצאא'ב אהל אלחק" עם "מחלקת הנשים", ו"גדודי חזבאללה" עם "יחידת הזינביות".
כמו כן, "גדודי סיד אלשהדאא'" מפעיל את "מחלקת הנשים" שכולם מתמקדים בחינוך, הסברה, ותמיכה בקהילה.
ברצועת עזה תנועת "אלצאברין" מפעילה את "לשכת הפעילות הנשית" המבצעת פעילויות חינוכיות ותמיכה חברתית בקרב נשים וילדים.
בתימן, מיליציית "אנצאר אללה" (החות'ים) פועל ארגון "חופשיות תימן" או "ארגון הנשים", המתמקד בפעילות דומה עם דגש על חינוך ותמיכה בלוחמים ובמשפחותיהם.
יחידת הברחת האמל"ח של חזבאללה או יחידה 4400 היא יחידה האחראית על העברת אמל"ח מאיראן דרך סוריה ועיראק ללבנון.
היחידה עובדת ביחד עם יחידה 190 של כוח קודס.
היחידה מעבירה דרך עיראק וסוריה את האמל"ח בעיקר במשאיות, עד שהמשאיות מגיעות לגבול עם לבנון ושם האמל"ח מועבר דרך מעברים אזרחיים או מעברים מוסתרים.
לפי הערכות יש 130 מעברים בגבול.
בתחילת שנות ה-2000, מוחמד ג'עפר קסיר (קציר) הקים בעזרת יחידה 190 של כוח קודס את היחידה.
במהלך השנים צה"ל תקף מטרות של היחידה והרג פעילים על מנת לפגוע ביחידה.
ב-23 באוקטובר 2022 צה"ל תקף מטרות של היחידה בדרום סוריה.
במהלך מבצע חיצי הצפון צה"ל תקף מטרות של היחידה והרג פעילים ביחידה.
בנוסף צה"ל השמיד תשתיות העברת אמל"ח בין סוריה ללבנון.
ב-1 באוקטובר 2024 צה"ל הרג בסיכול ממוקד את מפקד היחידה מוחמד ג'עפר קסיר.
ב-8 באוקטובר 2024 צה"ל תקף מטרות של היחידה ברחבי סוריה.
בנוסף צה"ל הרג בסיכול ממוקד בכיר ביחידה.
ב-21 באוקטובר 2024 צה"ל הרג בסיכול ממוקד את עלי חסן ע'ריב, מחליפו של מוחמד ג'עפר קסיר.
מתקפת המורדים הסורים בשנת 2024 והלחימה בין סוריה ליחידה
ב-6 בדצמבר 2024 המורדים הכורדים כבשו את מעבר הגבול העיקרי שבו השתמשה היחידה להעברת אמל"ח בין עיראק לסוריה.
ב-8 בדצמבר 2024 לאחר נפילת משטר אסד פעילי היחידה עזבו את סוריה, אך החל מינואר 2025 היחידה חזרה לפעול להבריח נשק מסוריה ללבנון.
בין 4 ל-10 בפברואר 2025 הצבא הסורי החופשי השמיד תשתיות של היחידה בגבול סוריה–לבנון ולאחר שכוחות היחידה חזרו לפעול בתוך סוריה הצבא הסורי החופשי גירש אותם מהאזור.
לאורך שנת 2025, חיל האוויר הישראלי ביצע עשרות תקיפות נגד תשתיות היחידה שפעיליה ניסו לשקם בגבול לבנון–סוריה.
יחידת הביטחון של חזבאללה או יחידה 900 היא יחידה בארגון הטרור השיעי חזבאללה האחראית על חיסול גורמים המהווים איום לחזבאללה.
מפקד היחידה הוא ח'דר יוסף נאדר.
יחידה זו רודפת עיתונאים ואנשים היוצאים נגד חזבאללה, פעילות רדיפת עיתונאים עובדת כך ביחידה, בשלב הראשון אנשים באים לביתם והולכים אליהם ברחוב ומאיימים עליהם.
בשלב השני הם עושים נזק לרכוש ובשלב השלישי לאחר שסיימו לבנות תיק מפליל או היחידה או יחידה 121 חוטפים ובמקרים מסוימים מחסלים את העיתונאים.
מטרת היחידה היא לדאוג שלא יהיה אנשים שיוכלו לאיים על חזבאללה ושחזבאללה תוכל להמשיך להתקיים, היחידה עושה את זה ברחבי העולם, יחידת הביטחון הראשית עושה זאת ברחבי המזרח התיכון ויחידת מודיעין החוץ עושה זאת בשאר מדינות העולם עם התמקדות על אמריקה ואירופה.
מעקבים - ליחידה יש אנשים המומחים במעקב בלי להיתפס, היחידה משתמש בהם על מנת לעקוב אחרי אנשים ולתכנן איך לחסל אותם, אחת מהפעמים בהן אמצעי זה שומש הייתה על מנת לעקוב אחר מסיח אלינז'אד בארצות הברית.
תחקירים ביטחוניים - ליחידה יש אנשים שלמדו איך לבצע תחקירים ביטחוניים בדומה לצבאות ומשטרות ברחבי העולם, היחידה עושה תחקיר לגבי כל פעיל שמצטרף לחזבאללה.
בשנת 2005 יחידה זו בשיתוף פעולה עם יחידה 121 התנקשו בנשיא לבנון רפיק אל-חרירי.
בשנת 2006 נחשף כי ג'מל קאשמר ראש חטיבת התקשורת בצבא לבנון עבד בשביל היחידה והעביר מידע ל-2 פעילים ביחידה.
בשנת 2018 התגלה כי גורם במשרד ממשלתי של לבנון היה סוכן של חזבאללה, לפי הערכות הוא העביר לחזבאללה מידע חשוב על סעד אל־חרירי וגורמים אחרים.
בשנת 2020 היחידה בשיתוף פעולה עם יחידה 121 התנקשו בעיתונאי רביח טלאיס שהוגלה מלבנון לערב הסעודית לאחר שאמר ביקורת על חזבאללה.
ב-28 בספטמבר 2024 במהלך מבצע חיצי הצפון צה"ל הרג בסיכול ממוקד את נביל קאוק שהוא ראש יחידת הביטחון המסכל ומהווה כמקביל לח'דר יוסף נאדר ביחידה.
ב-4 בנובמבר 2024 נחשף כי חוליית מרגלים איראנית ניסתה להתנקש במפקד בסיס נבטים, החולייה נעצרה לפני שהוציאה את ההתנקשות לפועל והאבטחה סביב המפקד תוגברה.
ב-8 בנובמבר 2024 נחשף כי איראן ניסתה לחסל בעזרת חוליית מחבלים שהופעלו על ידי היחידה את העיתונאית האמריקאית-איראנית מסיח אלינז'אד, החולייה תצפתה על ביתה ותכננה לחסל אותה אך המחבלים נעצרו לפני שהתוכנית יצאה לדרך.
יחידת הזאבים היא יחידת מילואים מיוחדת של גששים מתמרנים בצה"ל, שהוקמה בשנת 2023 במהלך מלחמת חרבות ברזל.
היחידה פועלת תחת אוגדה 98, ותפקידה לספק יכולות מתקדמות של קריאת שטח, זיהוי סימנים ואיתור חדירות, מטענים ותנועות אויב.
הלוחמים ביחידה הם אנשי שטח בעלי הסמכה או מיומנויות בגששות.
היחידה הוקמה בשנת 2023 ביוזמת סגן-אלוף משה ברומר, על רקע הצורך המבצעי שהתעורר במהלך מלחמת חרבות ברזל, ונועדה לגשר על הפער בין טכנולוגיות הלחימה המתקדמות, לבין הערך המוסף הגלום ביכולות שטח מתקדמות של קריאת סימנים בזירות לחימה.
התגלה כי ישנו ערך רב ביכולות שטח מתקדמות של קריאת סימנים בזירות לחימה.
לצורך הקמתה, גויסו לוחמים ומדריכי שטח בעלי מומחיות או רקע מבוסס בתחום הגששות, שחלקם הגיעו מיחידות ייעודיות כגון מערך הגששים, יחידת "מרעול" ויחידות סיור מובחרות.
ייחודה של היחידה מתבטא בחיבור בין ידע וניסיון ארוך שנים של צה"ל בתחום הגששות הצבאית, מיומנות שנשמרה בעיקר בקרב גששים בדואים ויחידות סיור מסוימות, לבין צורכי הלחימה המודרנית, תוך הפיכת הגששות הצבאית לחלק אינטגרלי משדה הקרב העכשווי.
בין היתר באמצעות רחפנים ומצלמות תצפית.
במסגרת פעילותה משמשת ככוח חביר וסגירת מעגלים מבצעיים, עבודה עם כוחות משימתיים בזמן אמת.
בין היתר משמשת היחידה לצורך זיהוי מטענים ומלכודים, שימוש ביכולות קריאת שטח לזיהוי חריגות המעידות על מטעני חבלה, הובלת כוחות במרדפים אחרי אויב באמצעות קריאת עקבות ותנועה, וכן לצורך הדרכה והטמעת ידע ייעודי בנושאים רלוונטיים בקרב יחידות צה"ל.
במלחמת חרבות ברזל היחידה תמרנה ברצועת עזה, לבנון, סוריה, ובאיו"ש.
יחידת החילוץ וההצלה הארצית (היחצ"א) היא יחידת מילואים מיוחדת בצה"ל הכפופה ישירות למפקד פיקוד העורף.
היחידה פועלת במתאר US&R - Urban Search and Rescue עם זאת ליחצ"א יכולות ידע כח אדם מנוסה והכשרה לפעול במתארים ובכל מקום בו צה"ל פועל או יפעל בבט"ש ובחירום.
היחידה הוסמכה ב-2018 כיחידת אינסרג (INSARAG Heavy Team ISR-01) הראשונה בישראל.
האינסרג מהווה תקן בינ"ל המחמיר ביותר שנקבע על ידי האו"ם ליחידות חילוץ והצלה בעולם ומקנה ליחצ"א אפשרות לפעול ברחבי העולם למטרות חילוץ והצלה תוך הפעלה על ידי מדינת ישראל בפקודת אלוף הפיקוד או לבקשת האו"ם למען US&R באירועי חירום משמעותיים ברחבי העולם.
היחצ"א פיתחה וגיבשה לאורך השנים תורת חילוץ והצלה חדשנית ומתקדמת, המיישמת שימוש בכלים, אמצעים, תורה, ידע, וטכנולוגיות בהן רפואת חילוץ, טכניקות חילוץ, הנדסת חילוץ, איתור לכודים (תפיסת המודיעין המשולב), שליטה ובקרה (שו"ב) שהן בין המתקדמות מסוגן בקרב יחידות חילוץ והצלה מובילות בתחומן עולם.
תפיסת המודיעין המשולב ייחודית ליחצ"א ומטרתה ליצור תמונת מצב מודיעינית מהירה ואמינה המצביעה על מיקומם של לכודים פוטנציאליים בדגש על מספר הלכודים והנעדרים וסימון מיקומם המשוער בזירת ההרס.
תפיסת המודיעין המשולב באה לידי ביטוי ביישום המבוסס על עזרים ברורים, מופשטים כמו גם טכנולוגיות ויישומים מתקדמים בשת"פ וסיוע ענף אגמים בפיקוד העורף.
טכניקת המודיעין המשולב מופעלת על ידי תא המודיעין המשולב ביחצ"א בפיקוד קמ"ן היחידה (סא"ל במיל'), קצין התנהגות אוכלוסייה (קה"א, סא"ל במיל') ומהנדס היחידה (סא"ל במיל').
ביחצ"א משרתים מעל 400 קצינים וחיילים מחלצים במילואים, כולם מוסמכי אינסרג וכולם בעלי ההסמכה לחילוץ הגבוהה ביותר בפיקוד העורף "מחלץ שלב 09" הקיימת רק ליחצ"א וסיירת אלון.
מאז שנת 2014, היחצ"א עברה תהליך של ארגון מחדש, בהתאם להנחיות הצבא.
ארגון מחדש זה כלל הכשרה מקצועית של צוותים ייעודיים בכל פלוגה ומחלקה, לדוגמה מנהור, טג"ח (טיפוס, גלישה, חילוץ), תימוך, חיתוך ברזל וחיתוך בטון.
בכל פלוגה ומחלקה יש מספר צוותים ייעודיים, כאשר כל צוות מתמחה בטכניקת חילוץ שונה, בנוסף להיותם מוסמכים כמחלצים בשלב 09.
תהליך הקמת היחידה החל ב-1983 והושלם ב-1984 (לאחר אסון צור השני) על ידי אל"ם גבריאל רפפורט וסא"ל משה גלילי, כלקח מאסון צור הראשון בהוראת הרמטכ"ל משה לוי.
לאחר הקמתה, איחדה היחידה את כלל הכוחות שעסקו בחילוץ והצלה עד אז ושימשה כגוף מנחה גם לגופים אזרחיים.
ראשוני החיילים ביחידה היו בעיקר בני התיישבות וקיבוצים בעמק המעיינות, שהיו במקצועות הבניה, נגרים, חשמלאים, בנאים, טפסנים, קבלנים ושרברבים.
עד מהרה ובעקבות הניסיון שנרכש ביחצ"א במשלחת החילוץ באסון מקסיקו סיטי ב-1985, השקיעה היחידה רבות בהכשרות ייעודיות מקצועיות בתחומי החילוץ וקלטה לשורותיה קצינים וחיילים שעברו הכשרות ליבה בבה"ד 16 בצריפין, עם הקמתו, וקיבלו ביחידה הסמכות חוד ייעודיות מתקדמות.
תרגיל ההקמה של היחצ"א כיחידה אורגנית צה"לית התקיים ב-1984 בחוואסה, עם תוכנית ביום שכללה הרס מבנים ישנים בכפר הערבי הנטוש וחילוץ לכודים מתוכם, תוך שימוש וסיוע בציוד צמ"ה (ציוד מכני הנדסי) שהושכר מקבלנים.
יחידת החילוץ וההצלה עורכת תרגילים ואימונים שנתיים על מנת לשמר ולפתח יכולות ומקצוענות במקצועות החילוץ, ההצלה, וטכניקות אינסרג.
ליחצ"א יכולת גיוס מהירה ביותר ויכולת הטסה על כל אנשיה וציודה.
היחידה מורכבת מכוח אדם מקצועי ומאומן במילואים וגרעין סדיר האחראי על תפעולה ורמת כשירות היחידה בבט"ש ובחירום.
גם בארץ ביצעה היחידה פעולות חילוץ באירועים כגון קריסת בית בשכונת התקווה, תאונת הרכבת בבית יהושע וקריסת החניון ברמת החייל.
בנובמבר 2019, בעקבות רעידת האדמה באלבניה יצאה משלחת מומחים בראשות מפקד היחידה גולן ואך לעזרה בחילוץ ואיתור נעדרים.
בינואר 2020, מספר חודשים לאחר הרעידה, ביקר בישראל נשיא אלבניה איליר מטה במסגרת אירועי פורום השואה העולמי החמישי וניצל את ההזדמנות כדי לבקר במחנה רחבעם (מפקדת פיקוד העורף) ברמלה.
מטה הודה לאנשי פיקוד העורף והעניק ליחידה את עיטור העיט המוזהב .
בדצמבר 2020, לאחר שהונדורס נפגעה קשות מהוריקן אטא ומהוריקן יוטא וביקשה סיוע מישראל, על אף הקשיים שיצרה באותה עת מגפת הקורונה, יצאה להונדורס משלחת סיוע ישראלית של 15 מחלצים ומהנדסים מהיחצ"א בפיקוד אל"ם (מיל') גולן ואך, מפקד היחצ"א.
ב-21 ביוני 2021 קרס בניין דירות בן 13 קומות בסרפסייד - ארצות הברית מיאמי.
יומיים לאחר מכן הועברה בקשת סיוע מישראל ויצאה משלחת מטעם משרד הביטחון ומשרד החוץ בפיקוד היחצ"א וחטיבת החילוץ.
המשלחת פעלה במשך 14 יום (מ-27 ביוני עד 12 ביולי 2021) בתנאים קשים של הוריקן.
המשלחת הצליחה לייצר רשימת עוגן, מיפוי הנעדרים, מיקומם ואיסוף פרטי זיהויים, בניית תמונת מצב הנדסית, שיחזור והעמדת האתר כפי שהיה לפני הקריסה עם מיקומי הלכודים בתוכו.
ניתן סיוע פיזי במאמצי החילוץ, תמיכה בקהילה בכלל ובקהילה היהודית בפרט.
בין השיגי המשלחת: בניית והובלת תוכנית שקיצרה את תהליך איתור וחילוץ הלכודים בכ-4 שבועות.
לאורך 14 ימי הפעילות אותרו וחולצו גם על ידי המשלחת 81 מתוך 98 הלכודים באתר, פעילות המשלחת זכתה לסיקור אוהד מאוד ולביקור בכירים רבים, תורגל ויושם שת"פ מקצועי ובין אישי עם FEMA ויחידות חילוץ מובחרות בארצות הברית.
ניכרת השפעה על תורת החילוץ מהרס בארצות הברית הודות לפעילות משלחת החילוץ הישראלית והידע הרב שסייע במאמצי איתור הנעדרים.
המשלחת לסרפסייד הייתה הראשונה בהיסטוריה בארצות הברית שפעלה בה יחידת חילוץ ישראלית במשימת סיוע US&R.
משלחות ואירועי חילוץ שבהם השתתפה היחצ"א
בבוטניקה, יחידת תפוצה היא כל חלקי הצמח, שבאמצעותם הוא מפיץ את צאצאיו מצמח האם והלאה.
יחידת תפוצה יכולה להיות זרע (למשל של פרג), חלק של פרי (פרסת-סוס), פרי (חמנית), ענף (כנפן) ולעיתים אפילו כל הצמח, כמו במקרה של צמחי גלגל (עכובית הגלגל).
יחידת הכיבוי האווירי של מדינת ישראל, המוכרת גם בשם טייסת אלעד ע"ש צופה האש אלעד ריבן שנספה בשרפה בכרמל, היא כוח כיבוי אווירי המורכב מאנשי אגף המבצעים של הרשות הארצית לכבאות והצלה.
שותפים להפעלת הכוח אנשי המערך האווירי של משטרת ישראל, חברת אלביט וחברת טרגט מבית אלקטרה.
בשנת 2010 התרחשה השרפה בכרמל, שהייתה לנקודת מפנה שהביאה לשינוי פני מערך הכבאות בישראל.
עד לשרפה זו, היה מערך הכבאות בנוי באופן מבוזר תחת רשויות מקומיות ובאיגודי ערים תחת אחריות משרד הפנים.
על אף תלונות רבות בדבר מחסור מתמשך בציוד ובכוח אדם ועל אף לקחים שהצביעו על כך שיש להפוך את מערך הכיבוי ללאומי, הלקחים לא יושמו וגוף כיבוי האש וההצלה העיקרי בישראל המשיך להתיישן ולצבור פערים.
בתחום הכבאות האווירית התבססו שירותי הכיבוי עד שנת 2000 על חיל האוויר, אשר הפעיל מסוקי יסעור לצורכי כיבוי באמצעות מכלי מים נישאים.
לאחר שנמצא כי צורת עבודה זו יוצרת נזקים לרוטור ולשלדת המסוק, הופסקה פעילות חיל האוויר ועברה לידי חברות פרטיות המספקות שירותי ריסוס חקלאיים (תחילה חברת כים-ניר ואחר כך חברת תלם) שסיפקו שירות זה בקבלנות תחת פיקוד שירותי הכיבוי.
לאחר השרפה בכרמל, כחלק מלקחי האסון, התקבלה החלטה להקים טייסת כיבוי בישראל.
ב-7 בדצמבר 2010, עוד לפני הקמת הטייסת, הכריז ראש הממשלה בנימין נתניהו במהלך חידון התנ"ך הארצי למבוגרים כי טייסת הכיבוי שתקים מדינת ישראל תקרא טייסת "אלעד", על שם אלעד ריבן, צופה האש בן ה-16 מחיפה, שנספה באסון יחד עם צוות הכיבוי עמו פעל.
ב-8 באוגוסט 2012 נחקק בכנסת "חוק הרשות הארצית לכבאות והצלה" שמסדיר את שרותי הכבאות בישראל, את מבנה הארגוני וסמכויות.
במסגרת החוק, ב-5 בפברואר 2013 הוקמה הרשות הארצית לכבאות והצלה הכפופה למשרד לביטחון פנים.
במסגרת הרפורמה שירותי הכבאות במתכונתם הקודם יבוטלו ויועברו מהמערך המוניציפלי (איגוד ערים) למערך ארצי שמחליף 24 איגודי הערים לכבאות והצלה בשבעה מחוזות (בדומה למצב בשב"ס ובמשטרת ישראל).
טייסת 249 - ציפור האש
בינואר 2011 החליטה ממשלת ישראל על הקמת מערך כיבוי אווירי למדינת ישראל.
מכיוון שחיל האוויר של צה"ל היה הגוף היחיד שהיו לו הידע והניסיון להקמת טייסת יש מאין, הוטלה המשימה לפתחו.
במכרז שפרסם משרד הביטחון, זכתה 'אלביט מערכות' אשר רכשה מטוסי כיבוי ושכרה את חברת כים-ניר לצורך ביצוע המשימה.
חיל האוויר שהיה הגוף המקצועי המנחה הקים את טייסת 249 - ציפורי האש (ברשת הקשר מטוס כיבוי נקרא מטר שזה 249 בגימטריה) שהייתה אמונה על בניית תורת הלחימה לכיבוי אש מהאוויר ועל הכוונת טייסי הכיבוי מהקרקע.
טייסי הכיבוי של חברת כים-ניר ביצעו את פעולות הכיבוי בפועל, בהתאם להנחיות ולנהלים של חיל האוויר.
בסיסה של טייסת הכיבוי נקבע בשדה דב כמו כן, נקבעו שני מנחתים ראשיים מהם יצאו המטוסים לכיבוי שריפות.
מנחת מגידו בצפון ומנחת קדמה בדרום.
תוך ארבעה חודשים בלבד, נרכשו 8 מטוסי כיבוי והונחו אבני היסוד לטייסת כיבוי במדינת ישראל.
ב-5 בינואר 2015 הודיעה חברת אלביט מערכות שקיבלה ממשרד הביטחון את החוזה לרכישת המטוסים ולהפעלת טייסת כיבוי האש על חתימת חוזה שיתפרס על פני שמונה שנים ויכלול גם תשלום עבור שעות טיסה, שדרוג תשתיות, תחזוקה, הפעלת מנחתים, טיפול בחומרים מעכבי בעירה והיבטים נוספים של הפעלת הטייסת.
במסגרת חוזה זה רכשה אלביט עוד 6 מטוסי כיבוי ובכך עלה סד"כ הטייסת ל-14 מטוסים.
לאחר הקמת הטייסת והנחת היסודות לעבודתה המבצעית הוחלט לסגור את יחידה 249 ולהעביר ממנה את האחריות לכיבוי האווירי של מדינת ישראל.
מכיוון שלרשות הארצית לכבאות והצלה לא היה כל ניסיון בהפעלה אווירית, הוחלט לשייך את היחידה למערך האווירי של משטרת ישראל ולהציב בה בנוסף, אנשי כיבוי שיתנו את המענה המקצועי בתחום זה.
ב־1 בנובמבר 2016 עברה האחריות על הפעלת הטייסת למשטרת ישראל.
ב־19 בינואר 2017, בתום חמש שנים וחצי של פעילות מבצעית בחיל האוויר, עברה יחידת הכיבוי האווירי לפעול תחת היחידה האווירית של משטרת ישראל באופן רשמי.
אופן הפעלתה של היחידה נקבע בתצורה הבאה:
חברת "אלביט מערכות" אשר זכתה במכרז מול משרד הביטחון אחראית להפעלת ולתחזוקת מטוסי הכיבוי האווירי
אלביט בוחרת קבלן משנה שיהיה אחראי לספק טייסים, מכונאים וצוותי קרקע אזרחיים.
בין השנים 2011–2018 הייתה זאת חברת כים ניר, בין השנים 2018–2024 הייתה זאת חברת קליר קאט תעופה (Clear Cut Aviation), ומשנת 2024 משמשת החברה טרגט אלקטרה מקבוצת אלקטרה כקבלן משנה.
משטרת ישראל אחראית על הניהול האווירי.
הרשות הארצית לכבאות והצלה אחראית על העברת הדרישות המבצעיות.
הרשות הארצית לכבאות והצלה מפעילה סיוע אווירי בכל שריפת שטחים פתוחים המסכנת חיי אדם, רכוש וערכי טבע וזאת בהתאם להמלצת מפקד הנמצא בשטח השריפה.
הכוח האווירי כולל 14 מטוסי כיבוי.
בנוסף למטוסים נעזרת היחידה ב־4 מסוקים חד מנועיים ו־2 מסוקים דו מנועיים של המערך האווירי של משטרת ישראל למגוון משימות.
בכל אירוע שריפה בו מופעל סיוע אווירי, מגיעים לשטח האירוע קציני סיוע אווירי האמונים על סנכרון וניהול הכח האווירי על שלל היבטיו (מטוסים, מסוקים ורחפנים) הקצינים מבצעים את עבודתם תחת פיקודו של המפקד הקרקעי של האירוע.
טייסי מטוסי הכיבוי הם עובדי חברת טרגט אלקטרה ורובם ככולם שירתו בצבא כטייסים.
תפקידם באירועי שריפות הוא להביא לידי ביטוי את יכולות הטיסה הגבוהות שלהם, במתאר טיסה קשה ומסוכן זה, ולפעול בהתאם לתוכנית הלחימה שנקבעה על ידי מפקד האירוע וקציני הסיוע האווירי.
בשל ניסיונם הרב של הטייסים והעובדה שתמונת המצב כפי שהם רואים אותה מהאוויר משלימה את תמונת המצב של הכוח הקרקעי, יש חשיבות עליונה לשפה משותפת ותקשורת רציפה בניהם לבין קציני הסיוע האווירי.
טייסי המסוקים הם שוטרי משטרת ישראל אשר שירתו בחיל האוויר כטייסים.
באירועי שריפה הם מבצעים מספר תפקידים חשובים בהם סיוע בהכוונת מטוסי כיבוי באירועים הכוללים מספר רב של כלי טיס, שידור חוזי למרכזי השליטה וכוחות הקרקע וביצוע כיבוי מוסק באמצעות סל כיבוי ייעודי (SEI-Bambi Bucket) כשבריכת המוצבת על ידי כוחות הקרקע (SEI-Fireflex Pumpkin Tank) מהווה מקור מים זמין.
לעיתים קרובות על מנת לייעל את הכוונת המטוסים למשימתם או בכדי לראות את מצב השריפה ממקור ראשון ינחת המסוק ויעלה את מפקד האירוע או את קצין הסיוע האווירי לקבלת תמונת מצב.
בשנת 2023 החל תהליך להרחבת המענה המבצעי בשל שינויים באיום הייחוס.
בשנת 2024 בשל מצב המלחמה ("מלחמת חרבות ברזל") הואץ התהליך וסוכם כי מטוסי שמשון של חיל האוויר יסייעו במצב של שריפת ענק או בשריפות בהם יש צורך להטיל חומרי כיבוי בשעות הלילה בכיבוי באמצעות מארזי הטלה מיוחדים (CAYLYM-The Guardian).
בנוסף לכך הונחו היסודות להפעלת מטוסי ריסוס אזרחיים במקרה הצורך וזאת בהמשך להנחיית נציב כבאות והצלה למצות את כל הכוח האווירי הרלוונטי במדינת ישראל לטובת כיבוי שריפות.
כיום פועלים תחת טייסת הכיבוי:
14 מטוסי כיבוי מסוג "אייר טרקטור AT-802F"
4 מסוקי "כחל", איירבוס הליקופטרס H-125 אקורייל
2 מסוקי "דוכיפת" איירבוס הליקופטרס H-145
במהלך עונת השריפות פועלת טייסת הכיבוי במאות אירועים כשהיא מהווה כלי שובר שוויון המשנה את פני המערכה.
מלבד זאת, ישנן תקופות בהן עבדה יחידת הכיבוי באופן אינטנסיבי בעשרות אירועים תוך פרק זמן קצר.
להלן סקירת האירועים המיוחדים בהן לקחה הטייסת חלק.
במהלך גל השרפות בישראל שפרץ בסוף נובמבר 2016 פעלה יחידת הכיבוי האווירי באופן אינטנסיבי ונרחב.
המוקד המרכזי פרץ ב-22 בנובמבר באזור לטרון וזכרון יעקב.
ב-23 בנובמבר החלו שריפות ביישובים בצפון ובמקומות נוספים בארץ.
שריפות שפרצו בסמוך ליישובים נטף, טלמון ודולב, הביאו לפינוי תושבים מבתיהם.
ביום זה פנה ראש הממשלה בנימין נתניהו למדינות שכנות לקבלת סיוע.
מטוסים ומסוקי כיבוי הגיעו תחילה מאיטליה שפנתה מיוזמתה להציע עזרה, טורקיה, יוון, קפריסין, קרואטיה, הממלכה המאוחדת ורוסיה ששלחה מטוסי כיבוי גדולים.
במהלך האירועים הגיעו לסייע לישראל כ-325 אזרחים זרים ו-22 כלים אוויריים.
ב-24 בנובמבר בשעות הבוקר החלה שריפת ענק בחיפה, כתוצאה מהצתות ב-4 מוקדים.
בחיפה פונו 13 שכונות, מבנים רבים עלו באש.
בסוף אותו יום בשעות הערב נחת מטוס סופרטנקר בנמל התעופה בן-גוריון ולמחרת פעל בהרי יהודה.
ב-26 בנובמבר אירעו מספר שריפות ברחבי הארץ וכן התמשכה השרפה בנווה צוף (דאז חלמיש).
כמו כן, נעצרו 6 ערבים-ישראליים אחרי שנחשדו בהצתת חורשה סמוך לצומת יאסיף, מטוס כיבוי הוזנק לאוויר וכיבה את השרפה בטרם התפשטה.
במהלך העימותים בגבול ישראל-רצועת עזה ב-2018 התמודדה הטייסת עם הצתות שדות חקלאיים ותשתיות הסמוכות לגדר המערכת סביב רצועת עזה כתוצאה משילוח עפיפוני תבערה.
בעיצומו של גל חום קיצוני ב-23.05.2019 פרצו שריפות ברחבי הארץ, באזור מבוא מודיעים, יער בן שמן, קיבוץ הראל, שפרעם, סכנין, בית עזרא ובקעת הירדן.
מספר יישובים במרכז הארץ פונו מיושביהם.
היישוב מבוא מודיעים נשרף ברובו ובקיבוץ הראל נשרפו עשרה בתים.
באירועים אלה הופעל כל הכוח האווירי על 12 מטוסיו וששת מסוקי הכיבוי החדשים שפעלו לראשונה באזורי השריפות.
בנוסף לכוחות הישראליים פעלו באירועים תשעה כלי טיס מסייעים מקפריסין, יוון, איטליה, קרואטיה ואף מצרים ששלחה שני מסוקים.
בסיכום האירוע, אנשי היחידה ביצעו 200 גיחות והטילו 700 אלף ליטר של מים וחומרים מעכבי בעירה.
בנוסף לפעולות הכיבוי אנשי היחידה סייעו לכוחות הקרקע בהכוונה ומיפוי אזורי שרפה.
על אף הפעילות העצימה, בעקבות בקשה שהוגשה על ידי ראש ממשלת אתיופיה ד"ר אבי אחמד, נשלחה משלחת אנשי כיבוי לסיוע בכיבוי שריפת הענק באזור הרי הסמיאן שבצפון אתיופיה.
המשלחת כללה נציג מטייסת הכיבוי שבנה את תוכנית הלחימה יחד עם טייס מסוק מדרום אפריקה שפעל בשטח.
בכיבוי השריפה פעלו כל אנשי המשלחת כולל נציג פיקוד העורף כיד אחת עד לדיכויה המלא.
מטוסי כיבוי מהטייסת סייעו בכיבוי שריפות שפרצו במוקדים שונים בארץ עקב שרב כבד במאי 2020.
מטוסי כיבוי מטייסת אלעד סייעו בכיבוי שריפות בקפריסין ביולי 2021 וביוון באוגוסט 2021. מטוסי כיבוי ומספר מסוקים עסקו בכיבוי השרפה בהרי ירושלים שפרצה ב-15 באוגוסט 2021.
הפעלת פטרולים אוויריים באזורי הסיכון בהתאם להערכת מצב מזג אוויר, התחלת השילוביות בהפעלת כוח אווירי המורכב ממטוסים ומסוקים בתצורת כיבוי באותו תא שטח.
בנוסף לפעילות המבצעית בגבולות המדינה, לקחה טייסת הכיבוי חלק במאמץ הבינלאומי לכיבוי שריפות הענק בצפון קפריסין.
שנת פעילות מבצעית מתונה באופן יחסי, בשנה זו התמקדו כלל מערכי הסיוע באימוני העלאת כשירות לצד הפעילות המבצעית.
במהלך הקיץ שלחה מדינת ישראל סיוע אווירי לשריפות הענק ביוון ובקפריסין
כיבוי שריפות במסגרת מלחמת "חרבות ברזל", טייסי הכיבוי פעלו בעיקר בגזרת הצפון וחוף בהצלת חיי אדם, רכוש וערכי טבע עקב השיגורים הרבים מאזור לבנון.
הפעלה מסוג זה מורכבת במיוחד בשל הסכנות הרבות בהפעלת כלי טיס ללא מערכות הגנה בגזרה בה יש נפילות טילים, יירוטים של מערכת כיפת ברזל ואיום ירי טילי נ"ט.
שרפות ענק פרצו בהרי ירושלים במסגרת גל השרפות בישראל (2025), ובאופן נרחב יותר מהשריפה שהתרחשה באזור בשנת 2021. השרפה החלה ב-30 באפריל, בשעות הבוקר של יום הזיכרון לחללי מערכות ישראל, והמשיכה ביום העצמאות.
מספר מוקדים של השרפות היו בקרבת כביש 1, וכלל צוותי הכיבוי האווירי עבדו, יחד עם מערך כבאות והצלה לישראל ופיקוד העורף, בכדי להשתלט עליהן.
תנאי מזג אוויר, שכללו רוחות ויובש, הקשו על פעילות הכיבוי.
בשעות הלילה הופעל מטוס שמשון בידי חיל האוויר כסיוע למערך הכיבוי האווירי.
מטוס זה הוא מטוס סופר הרקולס, והוא יכול להטיל מעכבי בעירה במשקל של כ-16 טון, באמצעות מארזי הטלה מיוחדים (CAYLYM-The Guardian).
במהלך השריפה נסגרו צירים רבים ופונו מרבית היישובים בקרבת כביש 1 ואזור יער אשתאול.
במהלך השריפה הוכרזה פקודת "לפיד אדום" ועל גיוס סיוע כלל-ארצי, לרבות מטוסים, צוותי תגבור ממחוזות נוספים וכוחות לוגיסטיים.
למוקדי השרפה הגיעו כוחות סיוע מכל מחוזות מערך הכיבוי, וכוחות נוספים שהגיעו מפיקוד העורף וקק"ל על מנת להשתלט על האש.
משטרת ישראל עצרה שלושה חשודים תושבי מזרח ירושלים בחשד שהציתו מספר מוקדי אש, כאשר באחד מרכבם נמצאו סמרטוטים וחומר דליק.
במהלך יום העצמאות, 1 במאי, נפתחו כלל צירי התנועה והושגה שליטה על האש בכל המוקדים.
במהלך השרפות נשרפו יותר מ-20 דונמים של חורש, נגרמו נזקים ביישובים הסמוכים ונפצעו קל 20 בני אדם.
יחידת הלוט"ר (ראשי תיבות של לוחמה בטרור) היא יחידה מובחרת בצה"ל הממונה על הכשרת כלל יחידות צה"ל בתחומי הלוחמה בטרור, הצליפה ותחומים נוספים הקשורים ללוחמה זעירה בשני מעגלים מרכזיים של הלוחמים בזירת הקרב: מעגל ההתערבות ומעגל ההשתלטות.
היחידה משתייכת לחיל הרגלים ומוכשרת כיחידת קומנדו.
במקביל לכך, לוחמי היחידה מבצעים אימונים, משימות ופעילויות מבצעיות מיוחדות ומגוונות.
בעתות חירום היחידה פעילה ונמצאת בכוננות מתמדת לתפעול אירועי פח"ע.
משכן היחידה נמצא במתקן אדם, אשר בשיפולי הרי בנימין בתחומי המועצה אזורית חבל מודיעין.
היחידה כפופה לפיקוד חטיבת המרום (מרום), ומפקדה הוא קצין בדרגת סא"ל.
חיילי היחידה, חובשים כומתה אדומה עם סמל חי"ר.
לוחמי היחידה, בוגרי מסלול לוט"ר, עונדים על הדש את סיכת הלוחם.
היחידה הוקמה בשנת 1974 על ידי עמוס קוצר, שהיה גם למפקדה הראשון, כחלק מהפקות הלקחים שנעשו בצה"ל בעקבות אירועי הטרור באותה תקופה, המשמעותיים שבהם חטיפת מטוס סבנה והפיגוע במעלות.
על היחידה הוטל לרכז ולפתח את נושא המלחמה בטרור בצבא (גיבוש תורות לחימה, בחינתן ועדכונן) ולהכשיר את שאר היחידות הנוגעות בתחום זה (יחידות ההתערבות ויחידות ההשתלטות).
בשנת 2003 הוחלט על צירופם של מדורי קליעה וצליפה בצה"ל אל היחידה לכדי יצירת "בית הספר ללוחמה בטרור, קליעה וצליפה".
בהמשך הוקם מדור נוסף, אפ"ק.
בעשור השני של המאה ה-21 הופרד מדור קליעה מהיחידה והפך לענף עצמאי בצה"ל.
בעקבות טבח השבעה באוקטובר ומלחמת חרבות ברזל נעשו ביחידה שינויים ארגוניים ותגבור פעילות מבצעית.
נפתח מערך להכשרה ואימון ברחפנים.
והוקם סימולטור ייעודי לאימוני לחימה במתארים שונים.
מדור לוט"ר – אחראי על גיבוש ובחינת תורת הלחימה הצה"לית ללוחמה בטרור והכשרתן הבסיסית של כלל היחידות בתחום זה.
כמו כן, מכשיר לוחמים לירי באקדח.
המדור מורכב כולו מלוחמים בוגרי 'מסלול לוט"ר', ויחד עם צוותים ייעודיים נוספים מהווה את רוב פלגת הלוחמים ביחידה .
מדור צלפים – מרכז את הידע בנושא תו"ל הצליפה, אמצעי לחימה (כגון רובי צלפים), תחמושת צליפה וטכניקות הצליפה.
אחראי על הכשרת כלל הצלפים בצה"ל ושמירת כשירותם.
רוב המדריכות הן מדריכות חי"ר, אשר עברו קורס מדריכות צליפה.
ואילו המדריכים, רובם בוגרי קורס מ"כים, נופלי מסלול לוט"ר או כאלה שהפסיקו שירות קרבי באחת מחטיבות החי"ר ואשר הצטרפו לקורס ההדרכה ביחד עם המדריכות.
על כן, חלקם לוחמים (עובדה ההופכת אותם לצלפים מבצעיים בעצמם).
בנוסף, מכיל המדור קבוצה מצומצמת של לוחמים בוגרי מסלול לוט"ר אשר מרכיבים את תחום "צליפת לוט"ר" בתוכו.
מדור הצלפים הוכרז כמוקד ידע לאומי בנושא צליפה בישראל.
מדור לוחמה – הוקם על מנת לשפר את רמת הגדודים בכל חטיבות החי"ר בצה"ל, בעזרת שבוע לוחמה הכולל ירי לוט"ר (ירי לטווחים קרובים), לוחמה בשטח בנוי ועוד.
מדור לוחמה כולל בתוכו גם את תחום פריצה ולת"ק.
מדור ית"מ - יחידת תגובה מהירה הוקמה על מנת לתת מענה מהיר לאירועי פח"ע במגוון גזרות
תחום ה"קופים" הועבר בהמשך אל מדור לוט"ר.
תחום ההסוואה אמון על הנחלת תורת ההסוואה ללוחמי צה"ל ואחראי על בחינת אמצעים שהצבא עתיד להצטייד בהם.
התחום מאסף לתוכו חיילים שהגיעו ממקומות שונים בצבא.
תחום הטג"ח מכיל מדריכי חילוץ באמצעות טיפוס וגלישה, אשר עוברים מסלול ייעודי בן שנה וחודשיים וברמת רובאי 05. התחום מקיים קשרים הדוקים עם ארגוני חילוץ אזרחיים.
בעקבות לקחי מבצע צוק איתן, הוחלט על הקמת תחום נוסף במדור: לת"ק (לוחמה תת-קרקעית), תחום שמורכב מצוותי לוחמים בוגרי מסלול לוט"ר.
תחום נוסף שהוקם במדור הוא תחום הרובוטיקה, שמאגד לתוכו לוחמים שאינם בוגרי מסלול לוט"ר, וגם כאלה שאינם לוחמים (במתכונת הדומה למדריכי הצליפה), אשר בשגרה מתמקדים בהדרכה בתחום זה.
כלל המדורים מקיימים שיתופי פעולה גם עם גופי ביטחון שאינם שייכים לצה"ל.
כמו כן מקיימים המדורים אימונים משותפים עם יחידות מצבאות זרים המקיימים קשרי ידידות עם ישראל ובהם צבא ארצות הברית והמרינס.
בנוסף, בית הספר מקיים שלל תחרויות צבאיות שנתיות, לרבות אליפות צה"ל בלוט"ר, אליפות צה"ל בצליפה ואליפות אקדח ליחידות המיוחדות.
בחלק מהאליפויות מתחרים אף חיילי היחידה בעצמם, ולחלק מהאליפויות מצטרפים צוותים בין-לאומיים ממדינות שונות.
היחידה מטבעה שותפה בניסויי כלים ובבחינת סוגי ציוד אשר עתיד צה"ל להצטייד בהם, או מביע עניין ברכישתם.
יחידת הלוט"ר מוכשרת כיחידת קומנדו.
במקביל לכך, לוחמי היחידה מבצעים, משימות ופעילויות מבצעיות מיוחדות ומגוונות.
עם פרוץ מתקפת הפתע של חמאס על יישובי עוטף עזה והנגב המערבי, שהתה בנחל עוז חוליית צלפים מהיחידה שתגברה את המקום בחג.
החוליה הודיעה למפקד היחידה סא"ל עידו סיטון על הפלישה בסביבות שבע בבוקר.
בעקבות הדיווח הוקפץ צוות כוננות התנדבותי של היחידה ששהה במתקן אדם ביחד עם קצין האג"ם של היחידה לשדרות.
במהלך קרב בשכונת אחוזה בצפון העיר, חיסלו לוחמי הצוות כמה מחבלים.
כמה מלוחמי יחידת הלוט"ר נפצעו, וסמ"ר בן רובינשטיין נהרג מירי המחבלים.
בשעה עשר בבוקר פנה מפקד היחידה, שנכנס לתפקידו כשלשה שבועות לפני כן, אל מפקדה הקודם סא"ל אלי גינסברג שהיה בתהליכי פרישה וביקש ממנו עזרה.
גינסברג קפץ לבסיס היחידה וארגן את שאר הכוחות של היחידה.
כוח בפיקוד מפקד היחידה הגיע למוצב נחל עוז בסיום הקרב ואסף שלושה צלפי לוט"ר פצועים שהשתתפו בלחימה שם במהלך היום ופגעו בעשרות מחבלים.
אחד מהם פונה לבית חולים, והשניים האחרים המשיכו בלחימה.
במקביל גויסו ונשלחו דרומה לוחמי הגל השני (סדיר ומילואים) והשתתפו בקרב הטיהור של מחנה אורים ביחד עם לוחמי היחידה למשא ומתן המטכל"ית (שם חוסלו כמה מחבלים ללא אבדות) לאחר מכן המשיכו לקיבוץ ניר יצחק.
שם בסביבות אחת בצהריים הם ניהלו קרבות וחילופי אש מול מחבלי חמאס במהלכם החזירו את השליטה על היישוב.
במקביל הופנו לוחמי הגל השלישי (לוחמי סדיר נוספים ופלגת המילואים) לטיהור שטחים והציר באזור קיבוץ סעד למשימת חילוץ טנק באזור מגן ולאחר מכן לקיבוץ בארי.
בליל הקרבות הראשון בבארי בשתי היתקלויות שונות מול מחבלים בשכונת הכרם המערבית של הקיבוץ, איבדה היחידה את סא"ל אלי גינסברג וכן את רס"ן רועי נגרי, סרן שגיא גולן ורס"ר עמרי בלקין.
לאחר מכן על פי הוראת מפקד החטיבה הצפונית של האוגדה חלק מהיחידה המשיכו למוצב פגה.
בסביבות השעה ארבע אחר הצהריים טיהרו את המוצב וחילצו את לוחמי גולני שנותרו בחיים, ואת הגופות של הרוגי המוצב ביחד עם כוח יחידת הבלנ"ם בפיקוד מפקד יחידת הבלנ"ם ובסיוע כוח ניוד חטיבה 551. פלוגה מהלוט"ר נשארה לאבטח את המוצב לבל יכבש שוב.
בכניסה השנייה למוצב פגה נורה מעזה טיל קורנט אשר פגע בחלקו האחורי של רכב הפנתר הממוגן של מפקד יחידת הלוט"ר, הרג לוחם גולני ופצע שלושה לוחמים נוספים, ביניהם מפקד היחידה והנהג שנפצעו קל.
עם שחרור ניר יצחק חברו לוחמי הלוט"ר לזירת הקרב בקיבוץ בארי וסייעו לכוחות צה"ל בשחרור היישוב.
במהלך הקרבות איבדה היחידה חמישה מלוחמיה.
לראשונה מאז הקמתה פלגת לוחמים של יחידת הלוט"ר נלחמה לראשונה בעזה כחלק מצוותי הקרב החטיבתיים, במהלך פעילות באזור בית חאנון זיהו הלוחמים מחבל יוצא מפיר מנהרה תוך שהוא יורה צרורות לעבר הכוח ככל הנראה במטרה למשוך אותם לכיוון מטען שהונח בסמוך ללוחמים.
הלוחמים פתחו במכת אש, השליכו רימונים ונטרלו את האיום ממרחק.
לאחר מכן, פיר המנהרה הושמד.
בקרבות בח'אן יונס, נלחמה היחידה כחלק מצוות הקרב של חטיבה 7.
בנוסף, צוותי הלחימה של יחידת הלוט"ר לקחו חלק בלחימה של מחנות המרכז ושג'אעייה.
בעבר מסלול לוט"ר היה מורכב רק מחיילים אשר הפסיקו השתתפות בקורס טיס, קורס חובלים, שייטת 13 וסיירת מטכ"ל.
בימינו גם המתאימים מבין מתגייסי מחזורי גיוס של חטיבת כפיר בחודשי אוגוסט, נובמבר ומרץ רשאים להשתתף בגיבוש ליחידת הלוט"ר.
אורכו של הגיבוש שלושה ימים, והוא כולל יומיים של מבדקים פיזיים ומנטליים וראיונות אישיים.
המתאימים ביותר יתחילו את מסלול הלוחם ביחידה.
בנוסף ניתן להתראיין ליחידה כחלק משבוע ראיונות למסיימי גיבושי טיס, חובלים, צוללות, מטכ"ל ושייטת 13.
מסלול הכשרת הלוחם ביחידה אינטנסיבי ונמשך כשנה וחודשיים, אותו מסיימים הלוחמים בדרגת סמל וברמת רובאי 08. המסלול מתחיל בטירונות חי"ר לצד לוחמי חטיבת הצנחנים (החל מנובמבר 2019), שבה מוכשרים בתכנים בסיסיים מעולם החי"ר, ואימון מתקדם מקוצר.
לאחר מכן עוברים טירונות יחידה, ניווטים, התמחות בירי באמל"ח מגוון, תכנים ייעודיים לעולם הלוחמה בטרור ברמת הפרט והצוות, קרב מגע ברמה גבוהה, לוחמה בשטח בנוי ועוד.
כחלק מהמסלול עוברים הלוחמים קורס מ"כים מקוצר יחד עם יחידות מובחרות אחרות וקורס צניחה.
לקראת סוף המסלול חלק מן הלוחמים ממוינים לאחד מהמקצועות הבאים: פורצים, לת"ק, צלפי לוט"ר ולוחמי גובה.
כלל הלוחמים עוברים בסוף ההכשרה תוכני פיקוד והדרכה, כל אחד בתחומו, ומתפזרים במדורים השונים.
לאחר סיום המסלול, מורכבים צוותי לוחמים חדשים על פי ייעודו של כל לוחם.
חלק מן הלוחמים ממשיכים את הכשרתם המקצועית אף מעבר לסוף המסלול.
רשימה חלקית של מפקדי היחידה:
יחידת ההעמסה (יחידה 757) היא יחידה האחראית על כל תחום היבילות אווירית במטוסי התובלה בחיל האוויר הישראלי.
היחידה היא הסמכות המקצועית בכל נושא תא המטען במטוסי התובלה.
בשנת 1962 לאחר שהגיעו מטוסי הסטרטוקרוזר עלה הצורך בתפקיד פקח העמסה לטובת העמסת המטוס ומוקם גף פקחי העמסה בטייסת 120.
בשנת 1971 לאחר הגעת 2 מטוסי הקרנף הראשונים לחיל האוויר יוצא חיים שקד להכשרה בארצות הברית כפקח הקרנף הראשון.
בשנת 1973, לאחר הגעת 12 מטוסי הקרנף ברכבת האווירית במלחמת יום הכיפורים, עולה הצורך ביחידה שתרכז את כלל עולם פיקוח ההעמסה והעמסת מטוסי התובלה ומוקם גף פקחי העמסה בטייסת תעופה המתכלל את עולם פיקוח ההעמסה במטוסי הסטרטוקרוזר, דקוטה וקרנף.
היחידה הוקמה ביולי 1974 בבסיס לוד.
כל נוסעיו והצוות נספו וביניהם שלושה מפקחי היחידה .
בשנת 2008 כחלק מהעברת מערך התובלה לדרום הארץ עוברת היחידה מבסיס לוד לבסיס נבטים.
בשנת 2013 כחלק מתהליך קליטת מטוסי השמשון בחיל האוויר הוחלט על הקמת גף פקחים בטייסת 103. בשנת 2017 כחלק מהסבת מטוסי הקרנף למטוסים אוויוניים הוחלט לבצע תהליך דומה בטייסת 131.
במהלך מלחמת חרבות ברזל פעלה היחידה בהטסת לוחמים, אמצעי לחימה, ציוד ובפיזור מעל 10 מיליון כרוזים ברצועת עזה באמצעות מטוסי התובלה.
היסטוריית היחידה עתירה במשימות כגון "מבצע אנטבה", "מבצע משה", "מבצע שלמה" ומשלחות סיוע לרעידות האדמה בטורקיה, הודו, מלחמת האזרחים ברואנדה ומבצעים רבים אחרים.
אחראי על הכשרת פקחי העמסה למטוסי הקרנף והשמשון.
הקורס מחולק לשתי מגמות, ואורך כשנה שבמהלכה עוברים החניכים הכשרה קרקעית ואווירית לתכנון, העמסה, פריקה וטיסה במטוסים.
כחלק מהקורס החניכים עוברים קורס קצינים בבה"ד 1 ומסיימים את הקורס בדרגת סג"ם.
בנוסף החניכים עוברים מספר קורסים ייחודיים כגון מילוט ימי ויבשתי, צניחה, ניווטים ועוד.
הגוף הטכני הוא הגוף המבצעי של היחידה.
המסוף אחראי על העמסת מטוסי התובלה על ידי שימוש בכלים כבדים (מלגזות ועוד) שחלקם ייחודיים למסוף המטענים ואינם קיימים במקומות אחרים.
בנוסף אחראי המסוף על פיתוחי אמל"ח מיוחדים ומציאת פתרונות לטובת העמסה ופריקת המטענים.
מסוף מטענים מהווה מוקד ידע בלעדי ביבילות אווירית.
פקחי ההעמסה הם לוחמי חוד המהווים צוות טיסה הכרחי במטוסי הקרנף והשמשון ובמטוס הראם במשימות הטסת מטענים וציוד.
כלל פקחי ההעמסה הם פרחי טיס שהודחו או פרשו מרצון מקורס הטיס בשלביו הראשונים.
ביחידה עוברים הפקחים קורס שאורך כשנה בו לומדים את מיומנויות הטיסה וההעמסה הבסיסיות.
לאחר הקורס ממשיכים הפקחים להכשרה מבצעית בטייסת אליה שובצו הכוללת התלמדויות והתמקצעויות שונות ומהווים חלק מעמוד השדרה בטייסות לצד הטייסים, הנווטים והמכוננים.
יחידת הניוד 444, היא יחידה מובחרת בצה"ל האחראית על הכשרות ופעילויות מבצעיות בתחום הניוד.
היחידה הוקמה בשנת 2005 על ידי זרוע היבשה, במטרה ליצור גוף שיהווה מקור ידע בתחום הנהיגה המבצעית והביטחון השוטף, ויכשיר לוחמים מכלל הגדודים והיחידות המיוחדות של צה"ל.
היחידה פועלת בשגרה, במבצעים ופעילויות מיוחדות וחשאיות.
בין היתר, בשיתוף פעולה עם יחידות מיוחדות ויחידות עילית בצה"ל.
היא מקור הסמכה וידע למבצעים מורכבים.
סמל היחידה - סיכת 'העקרב', עוצב על ידי אחד ממקימי בית הספר ששימש כראש מדור נהיגה מבצעית ביחידה.
הוא עוצב בהשראת סיכת יחידת הניוד של ה-S.A.S הבריטית, הנקראת LRDG (Long Range Desert Group).
בדומה לסיכת ה-LRDG, גם בסיכת העקרב, רגלי החיה מרכיבים את ראשי התיבות בלנ"ם - בית הספר לניוד מבצעי.
במהלך שנת 1977 פעל מתקן 5135 ברפיח להכשרת נהגי סיור אוגדתיים.
בשנת 1979, בעקבות הסכם השלום בין ישראל למצרים, המתקן עבר לצאלים.
בשנת 1980 הוקם "בית ספר למודיעין וסיור" (מו"ס), לאימוני יחידות מודיעין וסיור.
בשנת 1996 הוקם מדור נהיגה מבצעית במו"ס.
בשנת 1999, בעקבות תאונה של פלס"ר 500, התבצע לראשונה קורס נהיגה מבצעית.
בשנת 2001 הוקם בית ספר למודיעין שדה, (ביסלמ"ש) יחידת הנהיגה המבצעית נשארה כחלק מביסלמ"ש בצאלים.
בשנת 2004, בעקבות תאונה בתרגיל של גדוד 71, התקבלה החלטה בזרוע היבשה להקים את בית הספר לניוד מבצעי.
יישום ההחלטה התבצע בשנת 2005, עם הקמתו של בית הספר.
בשנת 2010, לאחר עבודת מטה ממושכת, התרחב בית הספר למתכונתו הנוכחית.
עם הזמן התחדד ייעודה האופרטיבי של היחידה והתגבש לביצוע משימות ניוד מבצעי מיוחד, באמצעות כלי רכב גלגליים בחזית ובעומק החזית.
כפועל יוצא מן היכולות המבצעיות בתחום הניוד מופעלת היחידה במצב חירום וכפופה לעוצבת הבזק (אוגדה 99) לצורכי ניוד בתנאי שטח קשים ובאזורים הדורשים יכולות נהיגה מיוחדות.
לוחמי היחידה מתמחים בנהיגה מבצעית על כלל הכלים בצה"ל, בנהיגת לילה חשוכה במזג אוויר משתנה, והגעה ליעדים מרוחקים מחוץ לגבולות המדינה, באופן מדויק עצמאי ומהיר.
יחידת הניוד מבצעת פעילויות ומבצעים מיוחדים רבים בשיתוף פעולה עם יחידות מיוחדות בצה"ל בשלל הגזרות וחזיתות הלחימה במדינת ישראל.
פרטיהם של מרבית המבצעים ביחידה אסורים לפרסום בעקבות הצורך לשמור על החשאיות המבצעית של היחידה ואזכוריה בכלי התקשורת מצומצמים ביותר.
בעקבות חטיפת שלושת בני הישיבה ב־2014, הכריז בית הספר על הקפצת חירום.
במבצע שנמשך כשלושה שבועות השתתפו בכל שבוע כ־25 לוחמים, קצינים ואנשי קבע מהיחידה.
עיקרי המשימות במבצע היו מעצרים חשוכים ומוארים, מתן אספקה לצוותי הסריקות וצוותי חפ"קים ייעודים שהוקמו למח"ט, לסמח"ט ולמג"דים
ביולי 2014, עם סיום מבצע "שובו אחים" ובעקבות ירי רקטות תלול מסלול מתמשך על יישובי הדרום פתח צה"ל במבצע "שינוי מסלול" אשר בהמשך התפתח למבצע צוק איתן.
היחידה השתתפה במבצע במספר משימות: מחפ"קים ופינוי פצועים ועד לניוד כוחות וצוותים ייעודיים וחבירה ליחידות מובחרות אחרות.
במהלך המבצע פונו על ידי היחידה:
15 פצועים על גבי סבל חי"ר, על ידי כוח הפינוי של חטיבה 261.
7 פצועים, מחבל חמאס עצור וכלב של עוקץ על ידי כוח סיור של חטיבה 35.
3 פצועים על ידי כוח סיור של חטיבה 933.
במהלך המבצע היחידה ביצעה הכשרות ורענונים בחירום על רכבי סיור, כלי רכב ממוגנים ורכבים מנהלתיים.
בשנת 2018, לאחר עבודות מטה – שונתה כפיפות היחידה מהמרכז לאימונים ביבשה למרום (חטיבת המרום) יחד עם יחידות נוספות כגון עוקץ ולוט"ר.
במאי 2021 פעלה היחידה במבצע שומר החומות במסגרתו ביצעה כ-98 מבצעים מיוחדים ומעצרים, ועל כך הוענקה ליחידה תעודת הצטיינות ממפקד אוגדת עזה על תפקודה במהלך המבצע.
בשנת 2022 זכתה היחידה בפרס הרמטכ"ל ליחידות מצטיינות כהוקרה על פעילותה במבצעים מיוחדים ועל קידום והובלת תחום הניוד בצה"ל.
במרץ 2022 פרץ מבצע שובר גלים ביהודה ושומרון.
היחידה לקחה חלק נרחב במבצע במשך יותר משנה בשיתוף פעולה עם יחידות מיוחדות אחרות, איתם ביצעה פעילויות מיוחדות ומאות מעצרים חשוכים ומוארים בכל רחבי יהודה ושומרון.
במאי 2023 היחידה לקחה חלק במבצע מגן וחץ אשר במסגרתו פעלה היחידה ברצועת עזה באופן נרחב ביחד עם שלל הכוחות שנלחמו באזור
ביולי 2023, השתתפה היחידה במבצע בית וגן במרחב העיר ומחנה הפליטים ג'נין.
היחידה נלחמה לצד חטיבת הקומנדו ובמסגרת המבצע הייתה חלק מפעולות התקפיות וסיכול תשתיות טרור.